**Látogatás a kaufbeureni gyülekezetben**

Gregersen-Labossa György, gyülekezetünk lelkésze és Bánfi Péter felügyelő 2016. május 4-én egynapos látogatást tett Kaufbeurenben a testvérgyülekezetnél. A villámlátogatás célja az volt, hogy Thomas Kretschmar lelkésszel és Eli Thomae testvérkapcsolati megbízottal egyeztessék a jövőbeni közös programokat, a testvérkapcsolat ápolásának színtereit.

Megegyeztek abban, hogy évente 1-2 alkalommal kölcsönösen küldünk a gyülekezeti újságba egy 1 oldalas cikket gyülekezeti életünkről, illetve megjelenést a honlapra, vagy más mediába.

Ősszel 4-6 fős delegáció utazik Szombathelyről Kaufbeurenbe, hogy új barátságok, kapcsolatok létesüljenek. 1 év múlva Szombathelyen fogadjuk a kaufbeureni csoportot.

2017-ben, vagy 2018-ban koncert utat terveztek a gyülekezet elöljárói.

2016. május 12-én érkezett a hír, hogy Thomas Kretschmar áthelyezés miatt elhagyja a Kaufbeureni Szentháromság gyülekezetet.

<http://www.szombathely-lutheran.hu/hireink/egyhazkozseg/kaufbeureni-latogatas>